रोहित शर्मा मौजूदा दौर की भारतीय टीम का एक अभिन्न अंग बन चुके हैं। वह दुनिया के एकलौते बल्लेबाज ने जिसने वनडे क्रिकेट में तीन दोहरे शतक लगाने का कारनामा किया।
अपने 'लेजी एलिगेंस' के लिए मशहूर पारी की शुरुआत शांत तरीके से करते हैं। जैसे जैसे वह विकेट पर थोड़ा समय बिता लेते हैं, उसके बाद गेंदबाजों पर टूट पड़ते हैं। शतक लगाने के बाद मानो उनकी रन गति आसमान छूने लगती है।
रोहित ने 188 वनडे मैच में 186 जड़े हैं। देखते हैं उन्होंने किस टीम के खिलाफ सबसे ज्यादा छक्के लगाए हैं:
ऑस्ट्रेलिया- 58
2007 में आयरलैंड के खिलाफ वनडे करियर की शुरुआत करने वाले रोहित शर्मा ने सबसे ज्यादा छक्के ऑस्ट्रेलिया के खिलाफ ही मारे हैं। रोहित ने 2007 से 2018 तक ऑस्ट्रेलिया के खिलाफ 28 मैचों में 58 छक्के जड़े।
इसमें 2013 के दौरान चिन्नास्वामी स्टेडियम में ऑस्ट्रेलिया के खिलाफ खेली गई 209 रनों की पारी भी शामिल हैं। दोहरे शतक की पारी में शर्मा ने 16 छक्के मारे थे। ऑस्ट्रेलिया के खिलाफ पिछले साल खेले गए आखिरी वनडे में रोहित ने 5 छक्के मारे थे।